b'\n_START_ARTICLE_\nCerkev sv. Jerneja, Ljubljana\n_START_SECTION_\nZgodovina\n_START_PARAGRAPH_\nCerkev je prvi\xc4\x8d omenjena v listinah iz 14. stoletja. 30. oktobra leta 1370 so pred cerkvijo Habsbur\xc5\xbeani z Bene\xc5\xa1ko republiko podpisali sporazum o vrnitvi Trsta Benetkam v zameno za 75,000 zlatnikov._NEWLINE_Sprva je cerkev spadala pod \xc5\xbeupnijo sv. Petra, od konca 11. stoletja pa je bila dodeljena \xc5\xbeupniji Ljubljana - \xc5\xa0entvid. Leta 1785 je bila dodeljena \xc5\xbeupniji Marijinega oznanenja. Ob koncu 16. in za\xc4\x8detku 17. stoletja je bila cerkev prizori\xc5\xa1\xc4\x8de protestantskih obredov, tako da jo je ljubljanski \xc5\xa1kof Toma\xc5\xbe Hren 17. aprila 1618 ponovno posvetil. 17. aprila 1825 je bila cerkev mo\xc4\x8dno po\xc5\xa1kodovana v po\xc5\xbearu, nakar je bila prizori\xc5\xa1\xc4\x8de ve\xc4\x8dkratnega obnavljanja._NEWLINE_Z graditvijo nove cerkve, cerkve sv. Fran\xc4\x8di\xc5\xa1ka, v 20. letih 20. stoletja je cerkev izgubila svoj pomen, saj je postala premajhna. Danes je tako podru\xc5\xbeni\xc4\x8dna cerkev, v kateri se izvaja sveta ma\xc5\xa1a le enkrat tedensko._NEWLINE_Dana\xc5\xa1nji oltarji so delo Matije Bernika, stropna freska pa Janeza Wolfa._NEWLINE_Okolica cerkve je tudi prizori\xc5\xa1\xc4\x8de tradicionalne Komarjeve nedelje._NEWLINE_Cerkev je bila leta 2009 razgla\xc5\xa1ena za kulturni spomenik dr\xc5\xbeavnega pomena v sklopu Ple\xc4\x8dnikovih del; slednji je namre\xc4\x8d pred drugo svetovno vojno izdelal na\xc4\x8drt za popolno preureditev cerkve (pro\xc4\x8delja, nov odprt hodnik, uredili stopni\xc5\xa1\xc4\x8de, zasadili drevje).'